ഒന്നര വയസുകാരി പുഴയില് വീണു മരിച്ച സംഭവം പിതാവ് ഷിജു പിടിയിലായത് മട്ടന്നൂര് ക്ഷേത്രക്കുളത്തില് ചാടി ജീവനൊടുക്കാന് ശ്രമിച്ചതിനിടെ മട്ടന്നൂര്: ഒന്നര വയസുകാരി പുഴയില് വീണു മരിച്ച സംഭവത്തിലെ പ്രതിയും പിതാവുമായ എന്.പി ഷിജു ജീവനൊടുക്കാന് ശ്രമിച്ചതായി പോലീസ്. മട്ടന്നൂര് മഹാദേവ ക്ഷേത്രകുളത്തിലാണ് ശനിയാഴ്ച്ച പകല് കേസിലെ പ്രതിയായ കെ.പി ഷിജു ജീവനൊടുക്കാന് ശ്രമിച്ചത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം മട്ടന്നൂര് മഹാദേവക്ഷേത്ര കുളത്തില് ഒരാള് ചാടിയിട്ടുണ്ടെന്ന വിവരം ലഭിച്ചതിനെ തുടര്ന്നാണ് മട്ടന്നൂര് പോലീസും ഫയര്ഫോഴ്സും സ്ഥലത്തെത്തിയത്. ഇയാളെ പിന്നീട് രക്ഷാപ്രവര്ത്തനം നടത്തി കരയ്ക്കെത്തിച്ചു. ഇതിനിടെയാണ് കുളത്തില് ചാടിയ യുവാവ് മൊകേരി പാത്തി പാലത്ത് മകളെയും ഭാര്യയെയും പുഴയില് തള്ളിയിട്ട കേസിലെ പ്രതിയാണെന്ന് വ്യക്തമായതായതെന്ന് മട്ടന്നൂര് സി.ഐ അറിയിച്ചു. ആത്മഹത്യ ചെയ്യാനാണ് ഇയാള് കുളത്തില് ചാടിയതെന്ന് മൊഴി നല്കിയിട്ടുണ്ട്. കൊവിഡ്നിയന്ത്രണങ്ങളുള്ളതിനാല് സാധാരണ ഈ കുളത്തില് ആരും കുളിക്കാന് വരാറില്ല. ഇതു കാരണമാണ് പോലീസിനെ പ്രദേശവാസികള് വിവരം അറിയിച്ചത്. പ്രതിയെ ശനിയാഴ്ച്ച ഉച്ചയോടെ കതിരുര് പോലീസിന് കൈമാറി. ഇനിയുള്ള ചോദ്യം ചെയ്യലില് മാത്രമേ കൊലപാതകത്തിന്്റെ കാരണം വ്യക്തമാവുകയുള്ളുമെന്ന് കതിരുര് എസ്.ഐ കെ.വി മഹേഷ് പറഞ്ഞു.ഒന്നര വയസുകാരി അന്വിതപുഴയില് വീണ് മരിച്ചത് അച്ഛന് തള്ളിയിട്ടതാണെന്ന് കുട്ടിയുടെ അമ്മ സോന മൊഴി നല്കിയിരുന്നു. പാനൂര്പാത്തിപ്പാലത്ത് ദുരൂഹസാഹചര്യത്തില് അമ്മയെയും കുഞ്ഞിനെയും പുഴയില് വീണ നിലയില് കണ്ടെത്തിയ സംഭവം കൊലപാതകമാണെന്ന് സിറ്റി പൊലിസ് കമ്മിഷണര് ആര്.ഇളങ്കോവന് നേരത്തെ അറിയിച്ചിരുന്നു. ഈ കേസ് അന്വേഷിക്കാനായി എസ്.പിയുടെ നിര്ദ്ദേശപ്രകാരം പ്രത്യേക അന്വേഷണ സംഘം രൂപീകരിച്ചിരുന്നു. സംഭവത്തില് പെണ്കുഞ്ഞ് മരിച്ചിരുന്നു. അമ്മയെ നാട്ടുകാര് രക്ഷപ്പെടുത്തുകയായിരുന്നു. തന്നെയും മകളേയും ഭര്ത്താവ് തള്ളിയിട്ടതാണെന്ന് യുവതി മൊഴി നല്കിയതോടെയാണ് ഭര്ത്താവ് ഷിജുവിനായി പൊലിസ് തെരച്ചില് തുടങ്ങിയത്. തലശ്ശേരി കുടുംബകോടതി ജീവനക്കാരന് പത്തായക്കുന്ന് കുപ്പ്യാട്ട് കെ.പി.ഷിജുവിന്റെ ഭാര്യയും ഈസ്റ്റ് കതിരൂര് എല്.പി. സ്കൂള് അധ്യാപികയുമായ സോന 25 യും മകള് ഒന്നരവയസ്സുകാരി അന്വിതയുമാണ് പുഴയില് വീണത്. Also read പാനൂരില് ഒന്നര വയസുകാരി പുഴയില് വീണു മരിച്ച കേസില് പിതാവ് ഷിജു അറസ്റ്റില് കണ്ണൂരില് ബാലാ വകാശ കമ്മീഷന് യോഗം നടത്തി കണ്ണൂരില് കര്ഷക കോണ്ഗ്രസ് പ്രവര്ത്തകര് ധര്ണ നടത്തി വെള്ളിയാഴ്ച വൈകിട്ട് ആറോടെയാണ് സംഭവം.പ്രതി ഷിജു ഇപ്പോള് കതിരൂര് പൊലിസ് സ്റ്റേഷനിലാണുള്ളത്. ജില്ലാ പൊലിസ് മേധാവി ആര്.ഇളങ്കോ പ്രതിയെ ചോദ്യം ചെയ്യുമെന്ന് കതിരൂര് എസ്.ഐ കെ.വി മഹേഷ് അറിയിച്ചു.